Уататы Бимболат
Уататы Зауырбеджы фырт Бимболат (Бибо) (райгуырдис 1939-æм азы 15 мартъийы, Ног Бæтæхъойыхъæуы — амардис 2000-æм азы, Дзæуджыхъæуы) уыдис ирон театр æмæ кинойы актёр.

Цардафыст  
Райгуырдис Цæгат Ирыстоны, Ног Бæтæхъойыхъæуы. Скъолайы фæстæ, 1959-æм азы ссис Цæгат Ирыстоны музыкалон-драмон театры артист, уый фæстæ бацыдис Б. Щукины номыл Сценаристтæ æмæ режиссёрты уæлдæр курсытæм. Каст сæ фæцис 1964-æм азы.

1969–1975 азты Бибо уыдис киностуди «Таджикфильм»-ы актёр æмæ телефильмты режиссёр.
Æдæппæтæй Уатайы-фырт ахъазыдис 200 ролæй фылдæр.

1994–1998 азты Уататы Бибо уыдис Цæгат Ирыстоны культурæйы министрады сæргъы.

Амардис Уатайы-фырт 2000-æм азы. Ныгæд æрцыдис Дзæуджыхъæуы Намысы Аллейы.

Артисты ном хæссынц Дзæуджыхъæуы æмæ Беслæны уынгтæ.

Хæрзиуджытæ
 Цæгат Ирыстоны адæмон артист;
 Уæрæсейы адæмон артист;
 Таджикистаны ССР-ы Рудакийы номыл Паддзахадон преми;
 Хетæгкаты Къостайы номыл премии;
 Тæбæхсæуты Балойы номыл преми.
 Астæуккаг Азийы кинофестивалы (Ашхабад, 1966) нымад æрцыдис хуыздæр нæлгоймаг актёрыл (киноныв «Хасан-арбакеш»).

Зынгæдæр рольтæ

Театры 
 Таймураз — Гаглойты Владимиры «Уарзты таурæгъ»;
 Данко — Тыбылоны «Æхсидгæ зæрдæ» (Максим Горькийы уацмыстæм гæсгæ);
 Аслæнбег — Саламты Къолайы «Сæрмæт æмæ йæ фырттæ»;
 Сослан Цæразон — Плиты Грисы «Сослан Цæразон»;
 Дими — Хуыгаты Георы «Фыдæлты намыс»;
 Чермен — Плиты Грисы «Чермен»;
 Клавдий — Шекспиры «Гамлет»;
 Лука — М. Горькийы «Царды бын»;
 Къарол Лир — Шекспиры «Къарол Лир»;
 Паддзах Эдип — Софоклы «Эдип-паддзах».

Кинойы 
 «Чермен» — Чермен;
 «Рустам и Сухраб» — Рустам;
 «Именем закона» — Мехман;
 «Огненные дороги» — Садыкджанбай;
 «Год дракона» — Махмуд;
 «Кънйаз Игорь» — Кончак;
 «Войди в мой дом» — Даароп;
 «Раненные камни» — Осман

Библиографи 
 Гудиев Г. Полет орла: в латах и без них: [о Бибо Ватаеве] // Вершины. Владикавказ: Ир. С. 85–89;
 Бекоева Р. Неправда, что незаменимых людей нет // Слово. 2000. 17 июля;
 Гокоева К. Год без Бибо (Ватаева) // Северная Осетия. 2001. 8 мая;
 Томаева А. Твоей судьбы счастливая звезда: Б. Ватаев, лауреат премии Каста // Престиж. Владикавказ: Иристон, 2004. С. 71–106.

Фиппаинæгтæ 

Ирон театры актёртæ
Ирон актёртæ
Киноактёртæ
Хетæгкаты Къостайы номыл премийы лауреаттæ
Бимболат
РЦИ — Аланийы адæмон артисттæ
Уæрæсейы адæмон артисттæ
Ног Бæтæхъойыхъæуы чи райгуырдис, уыдон